text: 蘇繼歐，字文默，號抑堂，河南開封府許州人，軍籍，明朝政治人物。生平.貌魁梧，文名知天下。萬曆三十一年己未科進士，初任元氏縣知縣，調柏鄉縣，歷任吏部考功司郎中，時逆璫魏忠賢竊權，朝臣多附焰灼，繼歐抗節不阿，辭歸里居。時有都憲楊漣上忠賢二十四罪，坐貶於家，尋拘於京，先聞有禁與漣交接者死，檻車過許，繼歐憤為之飯，漣食嘆曰：我生平知交，今日僅見一蘇郎中耶！其黨大嫉之，矯傳褫草，仍揚言械逮，逼繼歐投繯而死。魏黨敗，崔案招銓郎，乍嚇驚投樑上之繯，謂繼歐也。後朝紳頌冤，上憫其忠，賜葬，為文祭之，略雲：“皎蒼緇以歸水鏡，凜冰櫱而勵素風，罹奸諛之毒螯，遭閹寺之兇鋒。魄遊箕尾之上，氣沛江河之中”。崇禎元年贈太常寺卿，入祀鄉賢祠。家族.父蘇玭，贈吏部郎中。弟蘇繼陸、蘇繼周，禮部儒官。蘇繼周子蘇銓，龍泉縣知縣。
metadata: erhwenkuo/wikipedia-zhtw
metadata: 蘇繼歐
metadata: https://zh.wikipedia.org/wiki?curid=7481675